Az esztendő négy szakasza
Tavasz virít, s száz rózsa nő
 	Orcádnak Édenében,
 	S szemed kerűletében
 	Május mosolygó napja jő.

Nyár van nekem, s halálra fő
 	Szívem tüzes hevében,
 	Mert Ámor ég egében,
 	S caniculát tett benne ő.

Ősz űl setét orcámba, és
 	Sok búja fellegével
 	Özönnyi könnyzáporral és

Tél szállt fagyos jegével
 	Szívedbe, s abba semmi rés
 	Nem ég Ámor tüzével. 
Szonettek